উল্লেখ্য, এভাবে কোনো এমপির পদত্যাগের এটাই প্রথম নজির বাংলাদেশে। সংবিধান ও নজিরে যাই থাকুক, তার ক্ষমা প্রার্থনা ও সাচ্চা মুসলমানিত্বের দাবিকে অবশ্যই সম্মান করব। এতে তিনি ছোট হননি; বরং যখন এক ধরনের অহমিকা ও দুর্বিনীত ভাব প্রকাশ করছিলেন, তাতেই ছোট ও নিন্দার পাত্র হয়ে যাচ্ছিলেন। সংসদে তাকে দেখে এমপিরা একে অপরের দিকে জিজ্ঞাসুর দৃষ্টিতে তাকান। কেউই তার পাশে যাননি। আগবাড়িয়ে কথা বলেননি। পয়েন্ট অব অর্ডারের সুযোগ নিয়ে প্রায় ১৫ মিনিটের বক্তব্যে লতিফ সিদ্দিকী হজ নিয়ে নিজের অবস্থানের কথা জানান। পাশাপাশি রাজনৈতিক বিশ্বাসের কথা তুলে ধরেছেন।